

**ระเบียบมหาวิทยาลัยธรรมศาสตร์**

**ว่าด้วยเงินสมนาคุณกรรมการที่ทำหน้าที่สอบสวนหรือสอบข้อเท็จจริง (ฉบับที่ ๒)
พ.ศ. ๒๕๔๙**

-----------------------------

โดยที่เป็นการสมควรแก้ไขระเบียบมหาวิทยาลัยธรรมศาสตร์ ว่าด้วยเงินสมนาคุณกรรมการที่
ทำหน้าที่สอบสวนหรือสอบข้อเท็จจริงให้เหมาะสม

อาศัยอำนาจตามความในมาตรา ๑๘ (๑๐) แห่งพระราชบัญญัติมหาวิทยาลัยธรรมศาสตร์
พ.ศ. ๒๕๓๑ สภามหาวิทยาลัยธรรมศาสตร์จึงตราระเบียบไว้ดังต่อไปนี้

**ข้อ ๑** ระเบียบนี้เรียกว่า “ระเบียบมหาวิทยาลัยธรรมศาสตร์ ว่าด้วยเงินสมนาคุณกรรมการที่
ทำหน้าที่สอบสวนหรือสอบข้อเท็จจริง (ฉบับที่ ๒) พ.ศ. ๒๕๔๙”

**ข้อ ๒** ระเบียบนี้ให้ใช้บังคับตั้งแต่วันที่ ๑ มีนาคม พ.ศ. ๒๕๔๙ เป็นต้นไป

**ข้อ ๓** ให้ยกเลิกความในข้อ ๕ แห่งระเบียบมหาวิทยาลัยธรรมศาสตร์ ว่าด้วยเงินสมนาคุณกรรมการที่ทำหน้าที่สอบสวนหรือสอบข้อเท็จจริง พ.ศ. ๒๕๔๗ และให้ใช้ความต่อไปนี้แทน

“ข้อ ๕ ให้กำหนดอัตราการจ่ายเงินสมนาคุณแก่กรรมการในแต่ละครั้งที่มีการประชุม ดังนี้

(๑) การประชุมในมหาวิทยาลัย ให้จ่ายครั้งละ ๓๕๐ บาท

(๒) การประชุมนอกมหาวิทยาลัย ให้จ่ายครั้งละ ๔๕๐ บาท

ในกรณีที่กรรมการมิได้เป็นบุคลากรของมหาวิทยาลัย ให้จ่ายเงินสมนาคุณกรรมการเพิ่มเป็นสองเท่าของอัตราที่กำหนดตามวรรคแรก

ให้อธิการบดีมีอำนาจแก้ไขเปลี่ยนแปลงอัตราเงินสมนาคุณกรรมการตามระเบียบนี้ได้โดยทำเป็นประกาศมหาวิทยาลัย”

 ประกาศ ณ วันที่ ๘ พฤษภาคม พ.ศ. ๒๕๔๙

 (ดร.สุเมธ ตันติเวชกุล)

 นายกสภามหาวิทยาลัย